ออมสินทุ่มซอฟต์โลนแสนล้าน ช่วยเอสเอ็มอีท่องเที่ยวเจ็บหนักพิษโควิด-19
แบงก์ออมสินเตรียมออกสินเชื่อซอฟต์โลน 1 แสนล้านบาทช่วยเอสเอ็มอีท่องเที่ยวและบริการ แต่ไม่รวมถึงสายการบิน พร้อมขอเพิ่มวงเงินซอฟต์โลน 2 หมื่นล้านอุ้มลูกค้ารายย่อยซมพิษโควิดชง ครม.เร็วๆนี้ ด้าน สมคิด ห่วง คนตัวเล็ก เงินขาดมือหันพึ่งเงินกู้นอกระบบ ดอกเบี้ยมหาโหด สั่งออมสินอุ้มสุดตัวนายสมคิด จาตุศรีพิทักษ์ รองนายกรัฐมนตรี เปิดเผยภายหลังการร่วมกับนายอุตตม สาวนายน รมว.คลัง ตรวจเยี่ยมและมอบนโยบายการดำเนินงานแก่ธนาคารออมสินว่า ได้มอบหมายให้ออมสินดูแลลูกค้าที่ได้รับผลกระทบจากโควิด-19 อาทิ พ่อค้า แม่ค้า หาบเร่แผงลอย เป็นต้น ซึ่งเป็นกลุ่มคนตัวเล็กที่มีเงินใช้ไม่เพียงพอจนต้องกู้หนี้นอกระบบ เพื่อให้คนตัวเล็กไม่เกิดปัญหาสภาพคล่อง โดยจะให้ธนาคารออมสินปรับเพิ่มพอร์ตสินเชื่อ และเพิ่มวงเงินปล่อยสินเชื่อลูกค้ากลุ่มนี้ให้มากขึ้น จากปัจจุบันมีฐานลูกค้าที่ได้รับความช่วยเหลือจากรัฐประมาณ 30%คนตัวเล็กมีเงินน้อยมาก ออมสินจะต้องช่วยเหลือไม่ให้เกิดปัญหาสภาพคล่อง และบรรเทาปัญหาหนี้นอกระบบที่ปัจจุบันมีอยู่กว่า 300000-400000 ล้านบาท เพราะขณะนี้ดอกเบี้ยนอกระบบสูงถึง 24-28% ต่อปี รวมถึงต้องเน้นพัฒนาผู้ประกอบการรายใหม่ ผู้ประกอบการธุรกิจท่องเที่ยวและบริการ และสตาร์ตอัพให้มากขึ้นส่วนนายอุตตม สาวนายน รมว.คลังกล่าวว่า ธนาคารออมสินเตรียมออกสินเชื่อซอฟต์โลน วงเงิน 100000 ล้านบาท เพื่อดูแลผู้ประกอบการขนาดกลางและเล็ก (เอสเอ็มอี) กลุ่มท่องเที่ยวและบริการ อาทิ โรงแรม โฮมสเตย์ ร้านนวด เป็นต้น รายละไม่เกิน 50 ล้านบาท แต่ไม่รวมถึงสายการบิน โดยธนาคารออมสินจะปล่อยสินเชื่อนี้แก่ธนาคารพาณิชย์ในอัตราดอกเบี้ย 0.01% ต่อปี เพื่อให้นำไปปล่อยต่อให้ลูกค้ากลุ่มดังกล่าวในอัตราดอกเบี้ยไม่เกิน 2% ต่อปี โดยจะให้บรรษัทค้ำประกันสินเชื่ออุตสาหกรรมขนาดย่อม (บสย.) ช่วยค้ำประกันแก่ลูกหนี้ เพื่อให้ธนาคารพาณิชย์ปล่อยสินเชื่อได้เร็วขึ้นนอกจากนี้ ยังเตรียมจะขอเพิ่มวงเงินสินเชื่อดอกเบี้ยต่ำ (ซอฟต์โลน) อีก 20000 ล้านบาท เพื่อปล่อยให้แก่ลูกค้ารายย่อย หรือกลุ่มผู้ประกอบอาชีพอิสระในช่วงที่โควิด-19 ระบาด จากเดิมที่ช่วยเหลือไปแล้ว 10000 ล้านบาท และปัจจุบัน ปล่อยกู้ให้ลูกค้า 1 ล้านรายจนหมดวงเงินแล้ว แต่ยังมีความต้องการอยู่มาก อย่างไรก็ตาม จะปรับปรุงเงื่อนไขการขอกู้ให้คล่องตัวมากขึ้น เช่น ไม่มีค้ำประกัน ไม่ต้องใช้หลักทรัพย์ เป็นต้น ส่วนอัตราดอกเบี้ยคิดอัตราเดิมที่ 0.35% ต่อเดือน ขยายวงเงินเพิ่มเป็นไม่เกินรายละ 30000-50000 บาท และจะเสนอ ครม.อนุมัติภายในสัปดาห์หน้าด้านนายวิทัย รัตนากร ผู้อำนวยการออมสิน กล่าวว่า ออมสินได้เสนอรายละเอียดของซอฟต์โลน 100000 ล้านบาทให้กระทรวงการคลังพิจารณาแล้ว ซึ่งจะมีเงื่อนไขขอกู้ชัดเจนและต่างจากซอฟต์โลน 500000 ล้านบาทของธนาคารแห่งประเทศไทย (ธปท.) เช่น ต้องเป็นลูกค้ารายใหม่ เป็นต้น คาดว่า จะเสนอคณะรัฐมนตรี (ครม.) เร็วๆนี้ขณะที่นายธรรศพลฐ์ แบเลเว็ลด์ ประธานกรรมการบริหาร กลุ่มบริษัท ไทยแอร์เอเชียกล่าวว่า ผลกระทบจากโควิด-19 จนถึงขณะนี้อาจรุนแรงกว่าที่คาดไว้ โดยจากการหารือกับธุรกิจโรงแรม ท่องเที่ยวยอมรับว่าภายใน 1-2 เดือนจะเป็นช่วงวิกฤติของท่องเที่ยวไทย แต่มาตรการเยียวยาของรัฐยังไม่ทั่วถึง หากผู้ประกอบการอุตสาหกรรมท่องเที่ยวต้องล้มหายตายจากไป อาจทำให้ไทยขาดโครงสร้างพื้นฐานด้านอุตสาหกรรมท่องเที่ยว ซึ่งที่ผ่านมาเคยทำรายได้ปีละ 3 ล้านล้านบาท คิดเป็นสัดส่วน 13% ต่อผลิตภัณฑ์มวลรวมในประเทศ (จีดีพี) ส่วนอุตสาหกรรมการบิน หากการท่องเที่ยวยังไม่ดีขึ้นภายใน 1-2 เดือน อาจมีผู้ประกอบการน้อยลง.
แบงก์ออมสินเตรียมออกสินเชื่อซอฟต์โลน 1 แสนล้านบาทช่วยเอสเอ็มอีท่องเที่ยวและบริการ แต่ไม่รวมถึงสายการบิน พร้อมขอเพิ่มวงเงินซอฟต์โลน 2 หมื่นล้านอุ้มลูกค้ารายย่อยซมพิษโควิดชง ครม.เร็วๆนี้
สินเชื่อซอฟต์โลน,สินเชื่อดอกเบี้ยต่ำ,ธนาคารออมสิน,เงินกู้นอกระบบ,เอสเอ็มอี,สายการบิน,ข่าววันนี้